Návrh

Zákon

z .................. 2015

o komisárovi pre deti a komisárovi pre osoby so zdravotným postihnutím
a o zmene a doplnení niektorých zákonov

Národná rada Slovenskej republiky sa uzniesla na tomto zákone: 

Čl. I

PRVÁ ČASŤ
ÚVODNÉ  USTANOVENIE

§ 1
Predmet zákona

Tento zákon upravuje
a)	pôsobnosť, postavenie, voľbu, podmienky výkonu funkcie a zánik výkonu funkcie
1.	komisára pre deti, 
2.	komisára pre osoby so zdravotným postihnutím, 
b)	zriadenie a úlohy 
1.	Úradu komisára pre deti,
2.	Úradu komisára pre osoby so zdravotným postihnutím.

DRUHÁ ČASŤ
KOMISÁR PRE DETI

§ 2

(1) Komisár pre deti sa podieľa na ochrane práv detí podporou a presadzovaním práv priznaných dieťaťu) medzinárodnými dohovormi) (ďalej len „práva dieťaťa“).

(2) Každý má právo obrátiť sa na komisára pre deti vo veci porušovania alebo ohrozovania práv dieťaťa.

(3) Dieťa má právo obrátiť sa na komisára pre deti priamo alebo prostredníctvom inej osoby aj bez vedomia rodičov, poručníka, opatrovníka alebo inej osoby, ktorej bolo dieťa zverené do starostlivosti nahrádzajúcej starostlivosť rodičov.)

§ 3

(1) Pôsobnosť komisára pre deti sa vzťahuje na orgány verejnej správy, právnické osoby a fyzické osoby podnikateľov.

(2) Pôsobnosť komisára pre deti sa nevzťahuje na výkon právomocí Národnej rady Slovenskej republiky (ďalej len „národná rada“), prezidenta Slovenskej republiky, vlády Slovenskej republiky, Ústavného súdu Slovenskej republiky (ďalej len „ústavný súd“), prokuratúry, súdu, Najvyššieho kontrolného úradu Slovenskej republiky, verejného ochrancu práv, komisára pre osoby so zdravotným postihnutím, spravodajských služieb a na výkon rozhodovacích právomocí policajta, ktorý je orgánom činným v trestnom konaní.) 

§ 4

(1) Komisár pre deti
a)	posudzuje na základe podnetu alebo z vlastnej iniciatívy dodržiavanie práv dieťaťa,
b)	monitoruje dodržiavanie práv dieťaťa najmä vykonávaním nezávislého zisťovania plnenia záväzkov vyplývajúcich z medzinárodných dohovorov2) a uskutočňovaním výskumov a prieskumov na sledovanie stavu a vývoja v oblasti práv detí,
c)	presadzuje záujmy detí v spoločnosti, spolupracuje s deťmi priamo alebo prostredníctvom organizácií pôsobiacich v oblasti práv detí, konzultuje s deťmi veci, ktoré sa ich týkajú, skúma názory detí a podporuje ich záujem o verejné otázky,
d)	organizuje aktivity na podporu dodržiavania práv dieťaťa a na zvyšovanie povedomia o právach dieťaťa,
e)	spolupracuje so zahraničnými subjektmi a medzinárodnými subjektmi, ktoré sa podieľajú na výkone alebo ochrane práv dieťaťa.

(2) Komisár pre deti je oprávnený
a)	požadovať 
1.	informácie a údaje na účely posúdenia dodržiavania práv dieťaťa a na účely monitorovania dodržiavania práv dieťaťa, 
2.	kópie spisovej dokumentácie na účely posúdenia dodržiavania práv dieťaťa vrátane kópií dokladov, obrazových záznamov, zvukových záznamov alebo obrazovo-zvukových záznamov, 
3.	od orgánov verejnej správy výkon ich oprávnení, 
4.	stanovisko k výsledku posúdenia podľa odseku 1 písm. a) a k výsledku monitorovacej činnosti podľa odseku 1 písm. b) a prijatie opatrení, ak výsledkom posúdenia alebo monitorovacej činnosti je zistenie, že bolo porušené alebo ohrozené právo dieťaťa,
b)	hovoriť aj bez prítomnosti tretích osôb s dieťaťom, ktoré je zaistené v mieste, kde sa vykonáva väzba, trest odňatia slobody, ochranné liečenie alebo ochranná výchova alebo ktoré je v mieste, kde sa vykonáva ústavná starostlivosť, výchovné opatrenie alebo predbežné opatrenie podľa osobitného predpisu,)
c)	predkladať oznámenia v mene dieťaťa alebo detí podľa medzinárodného dohovoru,)
d)	podávať vyjadrenia v prípadoch, ktoré posudzoval podľa odseku 1 písm. a),
e)	vydávať stanoviská vo veciach dodržiavania práv dieťaťa,
f)	navrhovať prostriedky nápravy podľa výsledkov posúdenia podľa odseku 1 písm. a) alebo monitorovacej činnosti podľa odseku 1 písm. b),
g)	zúčastniť sa konania podľa všeobecných predpisov o konaní pred súdmi.

(3) Ak je dieťa vo väzbe z dôvodu uvedeného v § 71 ods. 1 písm. b) alebo ods. 2 písm. b) Trestného poriadku (ďalej len „kolúzna väzba“), výkon oprávnenia podľa odseku 2 písm. b) komisár pre deti bezodkladne, najneskôr do siedmich dní, oznámi príslušnému prokurátorovi.
 
§ 5

Komisár pre deti predkladá národnej rade každoročne do konca marca správu o činnosti za predchádzajúci kalendárny rok. Súčasťou tejto správy sú najmä poznatky z činnosti podľa § 4 ods. 1 písm. a) a b).

Úrad komisára pre deti
§ 6

(1) Zriaďuje sa Úrad komisára pre deti so sídlom v Bratislave. 

(2) Úrad komisára pre deti je právnická osoba, ktorá sa nezapisuje do obchodného registra.

(3) Štatutárnym orgánom Úradu komisára pre deti je komisár pre deti.

(4) Podrobnosti o organizácii, činnosti a úlohách Úradu komisára pre deti upravuje štatút, ktorý vydá komisár pre deti.

§ 7

(1) Úrad komisára pre deti plní úlohy spojené s odborným, organizačným a materiálno-technickým zabezpečením činnosti komisára pre deti. 

(2) Komisár pre deti vymenúva a odvoláva riaditeľa Úradu komisára pre deti .
 
(3) Riaditeľ Úradu komisára pre deti a zamestnanci Úradu komisára pre deti plnia úlohy Úradu komisára pre deti v právnom vzťahu podľa osobitného predpisu.)

(4)  Komisár pre deti môže poveriť riaditeľa Úradu komisára pre deti alebo zamestnanca Úradu komisára pre deti plnením úloh podľa § 4 ods. 2 písm. a) prvého bodu a druhého bodu a písm. b) okrem výkonu oprávnenia podľa § 4 ods. 2 písm. b) v mieste, kde sa vykonáva kolúzna väzba.

Tretia časť
Komisár pre osoby so zdravotným postihnutím

§ 8

(1) Komisár pre osoby so zdravotným postihnutím sa podieľa na ochrane práv osôb so zdravotným postihnutím podporou a presadzovaním práv priznaných osobe so zdravotným postihnutím medzinárodnými dohovormi) (ďalej len „práva osoby so zdravotným postihnutím“).

(2) Každý má právo obrátiť sa na komisára pre osoby so zdravotným postihnutím vo veci porušovania alebo ohrozovania práv osoby so zdravotným postihnutím.

(3) Fyzická osoba, ktorá nemá spôsobilosť na právne úkony v plnom rozsahu alebo ktorá bola pozbavená spôsobilosti na právne úkony, má právo obrátiť sa na komisára pre osoby so zdravotným postihnutím priamo alebo prostredníctvom inej osoby bez vedomia zákonného zástupcu; ak je takou fyzickou osobou dieťa, použije sa § 2 ods. 3 rovnako.

§ 9

(1) Pôsobnosť komisára pre osoby so zdravotným postihnutím sa vzťahuje na orgány verejnej správy, právnické osoby a fyzické osoby podnikateľov.

(2) Pôsobnosť komisára pre osoby so zdravotným postihnutím sa nevzťahuje na výkon právomocí  národnej  rady, prezidenta Slovenskej republiky, vlády Slovenskej republiky, ústavného súdu, prokuratúry, súdu, Najvyššieho kontrolného úradu Slovenskej republiky, verejného ochrancu práv, komisára pre deti, spravodajských služieb a na výkon rozhodovacích právomocí policajta, ktorý je orgánom činným v trestnom konaní.4) 

§ 10

(1) Komisár pre osoby so zdravotným postihnutím
a)	posudzuje na základe podnetu alebo z vlastnej iniciatívy dodržiavanie práv osoby so zdravotným postihnutím,
b)	monitoruje dodržiavanie práv osoby so zdravotným postihnutím najmä vykonávaním nezávislého zisťovania plnenia záväzkov vyplývajúcich z medzinárodných dohovorov8) a uskutočňovaním výskumov a prieskumov na sledovanie stavu a vývoja v oblasti práv osôb so zdravotným postihnutím, 
c)	presadzuje záujmy osôb so zdravotným postihnutím v spoločnosti, spolupracuje s osobami so zdravotným postihnutím priamo alebo prostredníctvom organizácií pôsobiacich v oblasti práv osôb so zdravotným postihnutím, konzultuje s osobami so zdravotným postihnutím veci, ktoré sa ich týkajú, skúma názory osôb so zdravotným postihnutím a podporuje ich záujem o verejné otázky,
d)	organizuje aktivity na podporu dodržiavania práv osoby so zdravotným postihnutím a na zvyšovanie povedomia o právach osoby so zdravotným postihnutím,
e)	spolupracuje so zahraničnými subjektmi a medzinárodnými subjektmi, ktoré sa podieľajú na výkone alebo ochrane práv osoby so zdravotným postihnutím.

(2) Komisár pre osoby so zdravotným postihnutím je oprávnený 
a)	požadovať 
1.	informácie a údaje na účely posúdenia dodržiavania práv osoby so zdravotným postihnutím a na účely monitorovania dodržiavania práv osoby so zdravotným postihnutím, 
2.	kópie spisovej dokumentácie na účely posúdenia dodržiavania práv osoby so zdravotným postihnutím vrátane kópií dokladov, obrazových záznamov, zvukových záznamov alebo obrazovo-zvukových záznamov, 
3.	od orgánov verejnej správy výkon ich oprávnení, 
4.	stanovisko k výsledku posúdenia podľa odseku 1 písm. a) a k výsledku monitorovacej činnosti podľa odseku 1 písm. b) a prijatie opatrení, ak výsledkom posúdenia alebo monitorovacej činnosti je zistenie, že bolo porušené alebo ohrozené právo osoby so zdravotným postihnutím,
b)	hovoriť aj bez prítomnosti tretích osôb s osobou so zdravotným postihnutím, ktorá je zaistená v mieste, kde sa vykonáva väzba, trest odňatia slobody, detencia, ochranné liečenie, ochranná výchova alebo ústavné liečenie alebo ktorá je v mieste, kde sa vykonáva ústavná starostlivosť, výchovné opatrenie alebo predbežné opatrenie podľa osobitného predpisu,5)
c)	predkladať oznámenia v mene osoby so zdravotným postihnutím alebo osôb so zdravotným postihnutím podľa medzinárodného dohovoru,) 
d)	podávať vyjadrenia v  prípadoch, ktoré posudzoval podľa odseku 1 písm. a),
e)	vydávať stanoviská vo veciach dodržiavania práv osoby so zdravotným postihnutím,
f)	navrhovať prostriedky nápravy podľa výsledkov posúdenia podľa odseku 1 písm. a) alebo monitorovacej činnosti podľa odseku 1 písm. b),
g)	zúčastniť sa konania  podľa všeobecných predpisov o konaní pred súdmi.

(3) Ak je osoba so zdravotným postihnutím v kolúznej väzbe, výkon oprávnenia podľa odseku 2 písm. b) komisár pre osoby so zdravotným postihnutím bezodkladne, najneskôr do siedmich dní, oznámi príslušnému prokurátorovi.

§ 11

Komisár pre osoby so zdravotným postihnutím predkladá národnej rade každoročne do konca marca správu o činnosti za predchádzajúci kalendárny rok. Súčasťou tejto správy sú najmä poznatky z činnosti podľa § 10 ods. 1 písm. a) a b).

Úrad komisára pre osoby so zdravotným postihnutím
§ 12

(1) Zriaďuje sa Úrad komisára pre osoby so zdravotným postihnutím so sídlom v Bratislave. 

(2) Úrad komisára pre osoby so zdravotným postihnutím je právnická osoba, ktorá sa nezapisuje do obchodného registra.

(3) Štatutárnym orgánom Úradu komisára pre osoby so zdravotným postihnutím je komisár pre osoby so zdravotným postihnutím.

(4) Podrobnosti o organizácii, činnosti a úlohách Úradu komisára pre osoby so zdravotným postihnutím upravuje štatút, ktorý vydá komisár pre osoby so zdravotným postihnutím.  

§ 13

(1) Úrad komisára pre osoby so zdravotným postihnutím plní úlohy spojené s odborným, organizačným a materiálno-technickým zabezpečením činnosti komisára pre osoby so zdravotným postihnutím.

(2) Komisár pre osoby so zdravotným postihnutím vymenúva a odvoláva riaditeľa Úradu komisára pre osoby so zdravotným postihnutím.
 
(3) Riaditeľ Úradu komisára pre osoby so zdravotným postihnutím a zamestnanci Úradu komisára pre osoby so zdravotným postihnutím plnia úlohy Úradu komisára pre osoby so zdravotným postihnutím v právnom vzťahu podľa osobitného predpisu.7)

(4) Komisár pre osoby so zdravotným postihnutím môže poveriť riaditeľa Úradu komisára pre osoby so zdravotným postihnutím alebo zamestnanca Úradu komisára pre osoby so zdravotným postihnutím plnením úloh podľa § 10 ods. 2 písm. a) prvého bodu a druhého bodu a písm. b) okrem výkonu oprávnenia podľa § 10 ods. 2 písm. b) v mieste, kde sa vykonáva kolúzna väzba. 

Štvrtá časť
Spoločné ustanovenia

§ 14

Na účely tejto časti zákona sa komisárom rozumie komisár pre deti a komisár pre osoby so zdravotným postihnutím.

§ 15
Postavenie komisára 

Komisár je nezávislý orgán, ktorý svoju pôsobnosť vykonáva oddelene od iných orgánov, ktorým osobitný predpis ustanovuje kompetencie v oblasti ochrany ľudských práv.

§ 16
Podmienky zvoliteľnosti 

(1) Za komisára možno zvoliť fyzickú osobu, ktorá 
a)	je občanom Slovenskej republiky,
b)	má spôsobilosť na právne úkony v plnom rozsahu,
c)	dosiahla vysokoškolské vzdelanie druhého stupňa,
d)	je bezúhonná,
e)	je akceptovaná reprezentatívnymi organizáciami a
f)	písomne súhlasila s kandidatúrou za komisára.

(2) Splnenie podmienky podľa odseku 1 písm. c) sa preukazuje doloženým dokladom o absolvovaní vysokoškolského štúdia druhého stupňa vydaným vysokou školou alebo doloženým rozhodnutím o uznaní dokladu o takom vzdelaní podľa osobitného predpisu.)

(3) Za bezúhonného sa na účely tohto zákona nepovažuje ten, kto bol právoplatne odsúdený za úmyselný trestný čin alebo za trestný čin proti životu a zdraviu, proti slobode a ľudskej dôstojnosti, proti rodine a mládeži, proti iným právam a slobodám. Bezúhonnosť sa preukazuje doloženým výpisom z registra trestov) nie starším ako tri mesiace.

(4) Splnenie podmienky podľa odseku 1 písm. e) sa preukazuje podporným stanoviskom najmenej piatich reprezentatívnych organizácií. Za reprezentatívnu organizáciu sa na účely tohto zákona považuje občianske združenie alebo nezisková organizácia poskytujúca všeobecne prospešné služby, ak má predmet činnosti v oblasti
a)	presadzovania a ochrany práv detí a pôsobí najmenej päť rokov v oblasti presadzovania a ochrany práv detí, ak sa preukazuje akceptácia fyzickej osoby, ktorá kandiduje za komisára pre deti, 
b)	presadzovania a ochrany práv osôb so zdravotným postihnutím a pôsobí najmenej päť rokov v oblasti presadzovania a ochrany práv osôb so zdravotným postihnutím, ak sa preukazuje akceptácia fyzickej osoby, ktorá kandiduje za komisára pre osoby so zdravotným postihnutím. 

(5) Splnenie podmienok zvoliteľnosti overuje príslušný výbor národnej rady. 

§ 17
Voľba komisára

(1) Komisára volí národná rada z kandidátov navrhnutých príslušným výborom národnej rady. Návrh na kandidáta môže príslušnému výboru národnej rady predložiť len poslanec národnej rady. 

(2) Voľbu komisára vyhlasuje predseda Národnej rady Slovenskej republiky (ďalej len „predseda národnej rady“) tak, aby sa voľba vykonala 
a)	v lehote začínajúcej šesťdesiatym dňom pred uplynutím funkčného obdobia komisára, nie však skôr ako 30 dní po jej vyhlásení, alebo
b)	do 60 dní od zániku výkonu funkcie komisára, ak k zániku výkonu funkcie komisára došlo pred uplynutím jeho funkčného obdobia, nie však skôr ako 30 dní po jej vyhlásení.

§ 18
Funkčné obdobie komisára a výkon funkcie komisára

(1) Funkčné obdobie komisára je šesť rokov a začína plynúť dňom začatia výkonu funkcie komisára. 

(2) Komisár začína vykonávať funkciu najbližší deň nasledujúci po dni, keď bol zvolený za komisára. Ak výkon funkcie doterajšieho komisára zanikne uplynutím funkčného obdobia, novozvolený komisár nezačne vykonávať funkciu skôr ako v najbližší deň nasledujúci po dni, keď uplynulo funkčné obdobie doterajšieho komisára. 

(3) Komisár, ktorého funkčné obdobie uplynulo, pokračuje vo výkone funkcie do začatia vykonávania funkcie novozvoleného komisára. Ak výkon funkcie komisára zanikol z iného dôvodu ako uplynutím funkčného obdobia a nie je zvolený komisár, plní 
a)	za komisára pre deti  úlohy štatutárneho orgánu riaditeľ Úradu komisára pre deti,
b)	za komisára pre osoby so zdravotným postihnutím úlohy štatutárneho orgánu riaditeľ Úradu komisára pre osoby so zdravotným postihnutím. 

(4) Komisár musí počas celého výkonu funkcie spĺňať podmienky zvoliteľnosti podľa § 16 ods. 1 písm. a) až d). 

§ 19
Nezlučiteľnosť výkonu funkcie komisára

(1) Komisár nesmie popri výkone funkcie vykonávať funkciu v inom orgáne verejnej moci alebo inú platenú funkciu, byť členom politickej strany alebo politického hnutia, podnikať ani vykonávať inú zárobkovú činnosť s výnimkou správy vlastného majetku, správy majetku maloletého dieťaťa,) správy majetku osoby, ktorej spôsobilosť na právne úkony bola obmedzená, alebo správy majetku osoby, ktorá bola pozbavená spôsobilosti na právne úkony, a vedeckej, pedagogickej, literárnej a umeleckej činnosti.

      (2) Ak komisár vykonáva funkciu alebo činnosť podľa odseku 1 v čase začatia výkonu funkcie, je povinný do 30 dní odo dňa začatia výkonu funkcie takú funkciu alebo činnosť ukončiť alebo vykonať zákonom ustanovený právny úkon smerujúci k jej skončeniu.
 
§ 20
Zánik výkonu funkcie komisára

(1) Výkon funkcie komisára zaniká
a)	uplynutím funkčného obdobia, ak v § 18 ods. 3 nie je ustanovené  inak,
b)	vzdaním sa funkcie,
c)	odvolaním z funkcie,
d)	smrťou alebo dňom právoplatnosti rozhodnutia o vyhlásení za mŕtveho.

(2) Komisár sa môže vzdať svojej funkcie písomným oznámením predsedovi národnej rady. Výkon funkcie komisára zanikne dňom doručenia písomného oznámenia predsedovi národnej rady, ak v oznámení nie je uvedený neskorší deň vzdania sa funkcie. 

(3) Národná rada na návrh príslušného výboru národnej rady komisára odvolá, ak komisár
a)	prestal spĺňať podmienky zvoliteľnosti podľa § 16 ods. 1 písm. a) až d),
b)	začal vykonávať funkciu alebo činnosť, ktorá je nezlučiteľná s výkonom jeho funkcie.

(4) Národná rada môže na návrh príslušného výboru národnej rady komisára odvolať, ak nevykonáva funkciu komisára viac ako šesť po sebe nasledujúcich mesiacov.

(5)  Skutočnosti uvedené v odseku 3 je komisár povinný bezodkladne písomne oznámiť predsedovi národnej rady. Nadobudnutie právoplatnosti rozsudku, ktorým bol komisár odsúdený za trestný čin podľa § 16 ods. 3, a nadobudnutie právoplatnosti rozsudku súdu, ktorým bol komisár pozbavený spôsobilosti na právne úkony alebo ktorým bola jeho spôsobilosť na právne úkony obmedzená, bezodkladne oznámi súd, ktorý toto rozhodnutie vydal, predsedovi národnej rady.
 
(6) Zánik výkonu funkcie komisára z dôvodu podľa odseku 1 písm. c) predseda národnej rady písomne oznámi fyzickej osobe, ktorej takto zanikol výkon funkcie.  

§ 21
Platové pomery a podmienky výkonu funkcie komisára

(1) Funkcia komisára je verejná funkcia, ktorá sa nevykonáva v pracovnoprávnom vzťahu.

(2) Komisárovi patrí plat v rovnakej sume ako poslancovi národnej rady a paušálne náhrady súvisiace s výkonom jeho funkcie v rovnakej sume ako diéty a náhrady ďalších výdavkov spojených s výkonom funkcie poslanca národnej rady s trvalým pobytom v Bratislavskom kraji. 

 (3) Úlohy zamestnávateľa na účely odseku 2 a na účely zdravotného poistenia, sociálneho poistenia a daní plní
a)	pre komisára pre deti Úrad komisára pre deti,
b)	pre komisára pre osoby so zdravotným postihnutím Úrad komisára pre osoby so zdravotným postihnutím.    

Postup pri vybavovaní podnetu
§ 22

(1) Každý, kto má právo obrátiť sa na komisára, má právo pri styku s komisárom používať svoj materinský jazyk a komunikovať s komisárom vo forme komunikácie pre neho prístupnej.

(2) Podnet možno podať písomne, ústne do zápisnice, telefaxom alebo elektronickými prostriedkami.

(3) Podnet osoby, ktorá je pozbavená osobnej slobody, alebo osoby, ktorej osobná sloboda je obmedzená, a korešpondencia súvisiaca s podnetom nepodliehajú úradnej kontrole.

(4) Ak sa podnet podáva ústne, vyhotovuje sa písomný úradný záznam a so súhlasom podávateľa podnetu aj zvukový záznam alebo obrazovo-zvukový záznam; fyzickej osobe sú pred vyhotovením zvukového záznamu alebo obrazovo-zvukového záznamu vysvetlené dôvody jeho vyhotovenia. Na takto vyhotovený zvukový záznam alebo obrazovo-zvukový záznam sa nevzťahuje osobitný predpis;) zvukový záznam alebo obrazovo-zvukový záznam komisár poskytuje súdu a orgánom činným v trestnom konaní na ich žiadosť.  

(5) Ak je podnet nejasný, komisár vyzve podávateľa podnetu, aby v určenej lehote  nejasný podnet doplnil alebo spresnil. Komisár poučí podávateľa podnetu podľa prvej vety o spôsobe a obsahu doplnenia a spresnenia a o následkoch nedoplnenia alebo nespresnenia podnetu.  

(6) Ak podávateľ podnetu požiada komisára, aby sa jeho totožnosť utajila, alebo ak je jej utajenie potrebné, pri vybavovaní podnetu sa postupuje len na základe anonymizovaného podnetu. Každý zúčastnený na vybavovaní podnetu, komu je totožnosť podávateľa podnetu známa, je povinný o nej zachovať mlčanlivosť.

(7) Ak podávateľ podnetu požiada komisára, aby sa jeho totožnosť utajila, ale charakter podnetu neumožňuje jeho vybavenie bez uvedenia niektorého z osobných údajov, komisár bezodkladne požiada podávateľa podnetu o súhlas s uvedením niektorého z osobných údajov a poučí ho o následkoch neudelenia súhlasu s uvedením niektorého z osobných údajov. 

(8) Ak  je podávateľom podnetu fyzická osoba, ktorá nemá spôsobilosť na právne úkony v plnom rozsahu alebo ktorá bola pozbavená spôsobilosti na právne úkony, postupuje komisár pri prijímaní a posudzovaní úplnosti alebo zrozumiteľnosti podnetu s prihliadnutím na vek a rozumovú vyspelosť podávateľa podnetu a opisované skutočnosti.

(9) Postupom pri vybavovaní podnetu nemôže byť podávateľ podnetu vystavený  ohrozeniu z dôvodu podania  podnetu. 

§ 23

(1) Komisár podnet odloží, ak
a)	vec, ktorej sa podnet týka, nepatrí do jeho pôsobnosti,  
b)	vo veci, ktorej sa podnet týka, 
1.	koná ústavný súd alebo súd okrem konania, ktorého sa komisár zúčastňuje podľa všeobecných predpisov o konaní pred súdmi,
2.	rozhodol ústavný súd alebo súd; to neplatí ak komisár do 60 dní od doručenia podnetu predložil oznámenie podľa § 4 ods. 2 písm. c) alebo § 10 ods. 2 písm. c),
c)	podávateľ podnetu vezme svoj podnet späť, 
d)	podávateľ podnetu napriek výzve komisára podľa § 22 ods. 5 v určenej lehote podnet nedoplnil alebo nespresnil a vo vybavovaní podnetu nemožno pre tento nedostatok pokračovať,
e)	podávateľ podnetu neudelí súhlas s uvedením niektorého z osobných údajov uvedených v žiadosti komisára podľa § 22 ods. 7.

(2) Komisár môže podnet odložiť, ak
a)	podnet je neopodstatnený,
b)	podnet je anonymný,
c)	vo veci, ktorej sa podnet týka, už koná alebo konal verejný ochranca práv alebo iný komisár, 
d)	ide o podnet vo veci, ktorú už komisár vybavil a opakovaný podnet neobsahuje nové skutočnosti.

(3) O odložení podnetu a dôvodoch jeho odloženia komisár písomne oboznámi podávateľa podnetu; to neplatí, ak ide o anonymný podnet. Fyzickú osobu, ktorá nemá spôsobilosť na právne úkony v plnom rozsahu alebo ktorá bola pozbavená spôsobilosti na právne úkony, o odložení podnetu a dôvodoch jeho odloženia komisár oboznámi v prístupnej forme.

§ 24

Ak komisár 
a)	zistí, že podnet je podľa svojho obsahu 
1.	opravným prostriedkom podľa predpisov upravujúcich správne konanie alebo súdne konanie, žalobou alebo ústavnou sťažnosťou, bezodkladne podávateľa podnetu poučí  o správnom postupe,
2.	trestným oznámením, alebo ak obsah podnetu nasvedčuje tomu, že mal byť spáchaný trestný čin, bezodkladne odstúpi podnet alebo jeho časť príslušnému orgánu) a o tomto postupe upovedomí podávateľa podnetu,
b)	dospeje k záveru, že právoplatné rozhodnutie orgánu verejnej správy je v rozpore so zákonom alebo s iným všeobecne záväzným právnym predpisom, podá podnet na prokuratúru a o tomto postupe upovedomí podávateľa podnetu.

§ 25

Výsledkom posúdenia podľa § 4 ods. 1 písm. a) alebo § 10 ods. 1 písm. a) je písomné vyjadrenie, ktoré sa doručuje 
a)	podávateľovi podnetu,
b)	osobe, ktorej porušenie alebo ohrozenie práv bolo posudzované,
c)	subjektu, proti ktorému podnet alebo iniciatíva komisára smeruje.

§ 26
Spracúvanie osobných údajov

(1) Komisár, Úrad komisára pre deti a Úrad komisára pre osoby so zdravotným postihnutím spracúvajú na účel posúdenia podľa § 4 ods. 1 písm. a) alebo § 10 ods. 1 písm. a) alebo predloženia oznámenia podľa § 4 ods. 2 písm. c) alebo § 10 ods. 2 písm. c) osobné údaje podľa osobitného predpisu) o osobách, ktorých sa posúdenie podľa § 4 ods. 1 písm. a) alebo § 10 ods. 1 písm. a) alebo oznámenie podľa § 4 ods. 2 písm. c) alebo § 10 ods. 2 písm. c) týka (ďalej len „dotknutá osoba“), v rozsahu nevyhnutnom na ich vybavenie alebo predloženie.

(2) Komisár, Úrad komisára pre deti a Úrad komisára pre osoby so zdravotným postihnutím obmedzia výkon práva dotknutej osoby podľa osobitného predpisu,15) ak je to potrebné na ochranu dotknutej osoby alebo práv a slobôd iných osôb.

(3) Úrad komisára pre deti a Úrad komisára pre osoby so zdravotným postihnutím môžu získavať bez súhlasu dotknutej osoby osobné údaje podľa odseku 1 kopírovaním, skenovaním alebo iným zaznamenávaním úradných dokladov na nosič informácií. 

§ 27
Povinnosti subjektu

(1) Subjekt, na ktorý sa vzťahuje pôsobnosť komisára, je povinný na žiadosť 
a)	komisára
1.	umožniť vstup do objektu orgánu verejnej správy a na miesto, kde sa vykonáva väzba, trest odňatia slobody, detencia, ochranné liečenie, ochranná výchova, ústavné liečenie alebo na miesto, kde sa vykonáva ústavná starostlivosť, výchovné opatrenie, predbežné opatrenie podľa osobitného predpisu,5) 
2.	poskytnúť písomné stanovisko, informácie, údaje a kópie spisovej dokumentácie vrátane kópií dokladov, obrazových záznamov, zvukových záznamov alebo obrazovo-zvukových záznamov najneskôr do 20 dní odo dňa doručenia žiadosti, ak nie je dohodnuté s komisárom inak,
3.	zabezpečiť vykonanie oprávnení požadovaných komisárom bez zbytočného odkladu, ak nie je dohodnuté s komisárom inak,
b)	komisára pre deti umožniť vstup na iné miesto, ako je uvedené v písmene a) prvom bode, ak sa na tomto mieste nachádza dieťa, 
c)	komisára pre osoby so zdravotným postihnutím umožniť vstup na iné miesto, ako je uvedené v písmene a) prvom bode, ak sa na tomto mieste nachádza osoba so zdravotným postihnutím.

(2) Ak subjekt, na ktorý sa vzťahuje pôsobnosť komisára, neprijme prostriedok nápravy navrhnutý komisárom alebo nesplní povinnosť podľa odseku 1, komisár oznámi túto skutočnosť jeho nadriadenému orgánu, a ak taký orgán nie je a subjektom je orgán verejnej správy, komisár oznámi túto skutočnosť vláde Slovenskej republiky.

§ 28

	Subjekt, na ktorý sa vzťahuje pôsobnosť komisára, je povinný komisárovi poskytnúť súčinnosť pri výkone pôsobnosti komisára. Komisár pri výkone svojej pôsobnosti spolupracuje s príslušnými orgánmi verejnej moci. Komisár môže spolupracovať aj s inými subjektmi pôsobiacimi v oblasti ochrany práv a slobôd.    

§ 29

(1) Výkon funkcie komisára, činnosť Úradu komisára pre deti a činnosť Úradu komisára pre osoby so zdravotným postihnutím sú financované z dotácií zo štátneho rozpočtu podľa osobitného predpisu.) Úrad komisára pre deti a Úrad komisára pre osoby so zdravotným postihnutím zostavujú svoj rozpočet príjmov a výdavkov, pričom výšku jednotlivých výdavkových položiek určia na základe celkového limitu výdavkov. Podrobnosti o štruktúre rozpočtu príjmov a výdavkov upraví komisár štatútom. 

(2) Na hospodárenie s prostriedkami poskytnutými podľa odseku 1 sa vzťahuje osobitný predpis.) Za hospodárenie s prostriedkami poskytnutými podľa odseku 1 zodpovedá komisár ako štatutárny orgán, ak v § 18 ods. 3 nie je ustanovené inak.

(3) Na kontrolu hospodárenia Úradu komisára pre deti a Úradu komisára pre osoby so zdravotným postihnutím s finančnými prostriedkami sa vzťahuje osobitný predpis.)

(4) Na nakladanie s majetkom štátu, ktorý spravuje Úrad komisára pre deti a  Úrad komisára pre osoby so zdravotným postihnutím sa vzťahuje osobitný predpis.) 

Piata časť
prechodné ustanovenia

§ 30

(1) Predseda národnej rady vyhlási prvú voľbu komisára pre deti a prvú voľbu komisára pre osoby so zdravotným postihnutím najneskôr do 30. novembra 2015. 

(2) Komisár pre deti a komisár pre osoby so zdravotným postihnutím zvolení prvýkrát po nadobudnutí účinnosti tohto zákona začnú vykonávať svoju pôsobnosť najneskôr do šiestich mesiacov odo dňa zvolenia.

Čl. II

Zákon č. 99/1963 Zb. Občiansky súdny poriadok v znení zákona č. 36/1967 Zb., zákona  č. 158/1969 Zb., zákona č. 49/1973 Zb., zákona č. 20/1975 Zb., zákona č. 133/1982 Zb., zákona č. 180/1990 Zb., zákona č. 328/1991 Zb., zákona č. 519/1991 Zb., zákona č. 263/1992 Zb., zákona Národnej rady Slovenskej republiky č. 5/1993 Z. z., zákona Národnej rady Slovenskej republiky č. 46/1994 Z. z., zákona Národnej rady Slovenskej republiky č. 190/1995 Z. z., zákona Národnej rady Slovenskej republiky č. 232/1995 Z. z., zákona Národnej rady Slovenskej republiky č. 233/1995 Z. z., zákona Národnej rady Slovenskej republiky č. 22/1996 Z. z., zákona Národnej rady Slovenskej republiky č. 58/1996 Z. z., nálezu Ústavného súdu Slovenskej republiky č. 281/1996 Z. z., zákona č. 211/1997 Z. z., nálezu Ústavného súdu Slovenskej republiky č. 359/1997 Z. z., zákona č. 124/1998 Z. z., zákona č. 144/1998 Z. z., zákona č. 169/1998 Z. z., zákona č. 187/1998 Z. z., zákona             č. 225/1998 Z. z., zákona č. 233/1998 Z. z., zákona č. 235/1998 Z. z., nálezu Ústavného súdu Slovenskej republiky č. 318/1998 Z. z., zákona č. 331/1998 Z. z., zákona č. 46/1999 Z. z., nálezu Ústavného súdu Slovenskej republiky č. 66/1999 Z. z., nálezu Ústavného súdu Slovenskej republiky č. 166/1999 Z. z., nálezu Ústavného súdu Slovenskej republiky             č. 185/1999 Z. z., zákona č. 223/1999 Z. z., zákona č. 303/2001 Z. z., zákona č. 501/2001 Z. z., zákona č. 215/2002 Z. z., zákona č. 232/2002 Z. z., zákona č. 424/2002 Z. z., zákona č. 451/2002 Z. z., zákona č. 480/2002 Z. z., nálezu Ústavného súdu Slovenskej republiky č. 620/2002 Z. z., nálezu Ústavného súdu Slovenskej republiky č. 75/2003 Z. z., zákona č. 353/2003 Z. z., zákona č. 530/2003 Z. z., zákona č. 589/2003 Z. z., zákona č. 204/2004 Z. z., zákona č. 371/2004 Z. z., zákona č. 382/2004 Z. z., zákona č. 420/2004 Z. z., zákona č. 428/2004 Z. z., zákona č. 613/2004 Z. z., zákona č. 757/2004 Z. z., zákona č. 36/2005 Z. z., zákona č. 290/2005 Z. z., zákona č. 341/2005 Z. z., zákona č. 24/2007 Z. z., zákona č. 84/2007 Z. z., zákona č. 273/2007 Z. z., zákona č. 335/2007 Z. z., zákona č. 643/2007 Z. z., zákona č. 384/2008 Z. z., zákona č. 477/2008 Z. z., zákona č. 484/2008 Z. z., zákona č. 491/2008 Z. z., zákona č. 487/2009 Z. z., zákona č. 495/2009 Z. z., zákona č. 575/2009 Z. z., zákona č. 151/2010 Z. z., zákona č. 183/2011 Z. z., zákona č. 332/2011 Z. z., zákona             č. 348/2011 Z. z., zákona č. 388/2011 Z. z., zákona č. 335/2012 Z. z., zákona č. 64/2013 Z. z., zákona č. 75/2013 Z. z., zákona č. 180/2013 Z. z., zákona č. 106/2014 Z. z., zákona                č. 151/2014 Z. z., zákona č. 180/2014 Z. z., zákona č. 335/2014 Z. z. a zákona č. 353/2014 Z. z. sa dopĺňa takto:

Za § 35a sa vkladá § 35b, ktorý znie:
„§ 35b

	Na ochranu práv môže súd aj bez návrhu pribrať do konania komisára pre deti alebo komisára pre osoby so zdravotným postihnutím.“.

Čl. III

Zákon č. 71/1967 Zb. o správnom konaní (správny poriadok) v znení zákona               č. 215/2002 Z. z., zákona č. 527/2003 Z. z., zákona č. 122/2006 Z. z., zákona č. 445/2008 Z. z. a zákona č. 204/2011 Z. z. sa mení takto:

V § 23 ods. 2 sa slová „práv v súvislosti s výkonom jeho pôsobnosti.1)“ nahrádzajú slovami „práv, komisárovi pre deti a komisárovi pre osoby so zdravotným postihnutím v súvislosti s výkonom ich pôsobnosti.1)“.

Poznámka pod čiarou k odkazu 1 znie:   
„1)  Zákon č. 564/2001 Z. z. o verejnom ochrancovi práv v znení neskorších predpisov.
Zákon č. .../2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov.“.

Čl. IV

Zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení zákona  č. 136/2003 Z. z., zákona č. 365/2004 Z. z., zákona č. 269/2007 Z. z. a zákona č. 85/2008 Z. z. sa mení takto: 

V § 1 ods. 2 uvádzacej vete sa vypúšťajú slová „vrátane práv dieťaťa1)“.

Poznámka pod čiarou k odkazu 1 sa vypúšťa.

Čl. V

Zákon č. 4/2001 Z. z. o Zbore väzenskej a justičnej stráže v znení zákona č. 422/2002 Z. z., zákona č. 166/2003 Z. z., zákona č. 537/2004 Z. z., zákona č. 581/2004 Z. z., zákona    č. 475/2005 Z. z., zákona č. 491/2008 Z. z., zákona č. 59/2009 Z. z., zákona č. 192/2011 Z. z., zákona č. 220/2011 Z. z., zákona č. 372/2013 Z. z. a zákona č. 307/2014 Z. z. sa dopĺňa takto:

V § 58 ods. 4 písm. d) sa na konci pripájajú tieto slová: „komisár pre deti, komisár pre osoby so zdravotným postihnutím,“.

Čl. VI

Zákon č. 564/2001 Z. z. o verejnom ochrancovi práv v znení zákona č. 411/2002 Z. z., zákona č. 551/2003 Z. z., zákona č. 215/2004 Z. z., zákona č.  523/2004 Z. z., zákona č. 618/2004 Z. z., zákona č. 122/2006 Z. z., zákona č. 400/2009 Z. z., zákona č. 220/2011 Z. z., zákona č. 392/2012 Z. z., zákona č. 462/2013 Z. z. a zákona č. 362/2014 Z. z. sa dopĺňa takto:

1.	V § 3 ods. 2 sa za slová „vládu Slovenskej republiky,“ vkladajú slová „komisára pre deti, komisára pre osoby so zdravotným postihnutím,“.

2.	V § 15 sa odsek 2 dopĺňa písmenom f), ktoré znie: 
„f) vo veci, ktorej sa podnet týka, koná alebo konal komisár pre deti alebo komisár pre osoby so zdravotným postihnutím.“. 

Čl. VII

Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., nálezu Ústavného súdu Slovenskej republiky č. 204/2008 Z. z., zákona č. 434/2008 Z. z., zákona č. 449/2008 Z. z., zákona č. 599/2008 Z. z., zákona č. 108/2009 Z. z., zákona č. 192/2009 Z. z., zákona č. 200/2009 Z. z., zákona č. 285/2009 Z. z., zákona č. 571/2009 Z. z., zákona č. 572/2009 Z. z., zákona č. 52/2010 Z. z., zákona č. 151/2010 Z. z., zákona č. 403/2010 Z. z., zákona č. 543/2010 Z. z., zákona č. 125/2011 Z. z., zákona č. 223/2011 Z. z., zákona č. 250/2011 Z. z., zákona č. 334/2011 Z. z., zákona č. 348/2011 Z. z., zákona č. 521/2011 Z. z., zákona č. 69/2012 Z. z., zákona č. 252/2012 Z. z., zákona č. 413/2012 Z. z., zákona č. 96/2013 Z. z., zákona č. 338/2013 Z. z., zákona č. 352/2013 Z. z., zákona č. 183/2014 Z. z., zákona č. 195/2014 Z. z., zákona č. 204/2014 Z. z., zákona č. 240/2014 Z. z., zákona             č. 298/2014 Z. z.  a zákona č. 25/2015 Z. z. sa mení a dopĺňa takto:

1.	Poznámka pod čiarou k odkazu 39c sa dopĺňa touto citáciou: „Zákon č. .../2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov.“.

2.	V § 190 sa za odsek 2 vkladá nový odsek 3, ktorý znie:
     „(3) Organizačná zložka Sociálnej poisťovne je povinná umožniť nazeranie do spisov komisárovi pre deti a komisárovi pre osoby so zdravotným postihnutím v súvislosti s výkonom ich pôsobnosti.“.

Doterajší odsek 3 sa označuje ako odsek 4.

Čl. VIII

Zákon č. 595/2003 Z. z. o dani z príjmov v znení zákona č. 43/2004 Z. z., zákona č. 177/2004 Z. z., zákona č. 191/2004 Z. z., zákona č. 391/2004 Z. z., zákona č. 538/2004 Z. z., zákona č. 539/2004 Z. z., zákona č. 659/2004 Z. z., zákona č. 68/2005 Z. z., zákona č. 314/2005 Z. z., zákona č. 534/2005 Z. z., zákona č. 660/2005 Z. z., zákona č. 688/2006 Z. z., zákona č. 76/2007 Z. z., zákona č. 209/2007 Z. z., zákona č. 519/2007 Z. z., zákona č. 530/2007 Z. z., zákona č. 561/2007 Z. z., zákona č. 621/2007 Z. z., zákona č. 653/2007 Z. z., zákona č. 168/2008 Z. z., zákona č. 465/2008 Z. z., zákona č. 514/2008 Z. z., zákona č. 563/2008 Z. z., zákona č. 567/2008 Z. z., zákona č. 60/2009 Z. z., zákona č. 184/2009 Z. z., zákona č. 185/2009 Z. z., zákona č. 504/2009 Z. z., zákona č. 563/2009 Z. z., zákona č. 374/2010 Z. z., zákona č. 548/2010 Z. z., zákona č. 129/2011 Z. z., zákona č. 231/2011 Z. z., zákona č. 250/2011 Z. z., zákona č. 331/2011 Z. z., zákona č. 362/2011 Z. z., zákona č. 406/2011 Z. z., zákona č. 547/2011 Z. z., zákona č. 548/2011 Z. z., zákona č. 69/2012 Z. z., zákona č. 189/2012 Z. z., zákona č. 252/2012 Z. z., zákona č. 288/2012 Z. z., zákona č. 395/2012 Z. z., zákona č. 70/2013 Z. z., zákona č. 135/2013 Z. z., zákona č. 318/2013 Z. z., zákona č. 463/2013 Z. z., zákona č. 180/2014 Z. z., zákona č. 183/2014 Z. z., zákona č. 333/2014 Z. z., zákona č. 364/2014 Z. z. a zákona č. 371/2014 Z. z. sa dopĺňa takto:

V § 5 ods. 1 písm. c) sa za slová „verejného ochrancu práv,“ vkladajú slová „komisára pre deti, komisára pre osoby so zdravotným postihnutím,“.

Čl. IX

Zákon č. 570/2005 Z. z. o brannej povinnosti a o zmene a doplnení niektorých zákonov v znení zákona č. 330/2007 Z. z., zákona č. 333/2007 Z. z., zákona č. 518/2007 Z. z., zákona č. 452/2008 Z. z., zákona č. 59/2009 Z. z., zákona č. 473/2009 Z. z., zákona               č. 106/2011 Z. z., zákona č. 220/2011 Z. z. a zákona č. 345/2012 Z. z. sa mení a dopĺňa takto:

V § 17 ods. 1 sa za písmeno e) vkladajú nové písmená f) a g), ktoré znejú:
„f) komisára pre deti,
 g) komisára pre osoby so zdravotným postihnutím,“.

Doterajšie písmená f) až m) sa označujú ako písmená h) až o).

Čl. X

Zákon č. 275/2006 Z. z. o informačných systémoch verejnej správy a o zmene a doplnení niektorých zákonov v znení zákona č. 678/2006 Z. z., zákona č. 385/2008 Z. z., zákona č. 553/2008 Z. z., zákona č. 570/2009 Z. z., zákona č. 69/2012 Z. z., zákona č. 289/2012 Z. z., zákona č. 202/2013 Z. z. a zákona č.  305/2013 Z. z. sa dopĺňa takto:

V § 3 ods. 3 písm. d) sa za slová „práv,“ vkladajú slová „Úrad komisára pre deti, Úrad komisára pre osoby so zdravotným postihnutím,“.

Čl. XI

Zákon č. 647/2007 Z. z. o cestovných dokladoch a o zmene a doplnení niektorých zákonov v znení zákona č. 445/2008 Z. z. a zákona č. 336/2012 Z. z. sa mení a dopĺňa takto:

1.	V § 10 ods. 1 sa za písmeno e) vkladajú nové písmená f) a g), ktoré znejú:
„f) komisárom pre deti,
 g) komisárom pre osoby so zdravotným postihnutím,“.

Doterajšie písmená f) až i) sa označujú ako písmená h) až k).

2.	V § 16 ods. 4 písm. e) sa slová „písm. g)“ nahrádzajú slovami „písm. i)“.

Čl. XII

Zákon č. 385/2008 Z. z. o Tlačovej agentúre Slovenskej republiky a o zmene niektorých zákonov v znení zákona č. 547/2011 Z. z. a zákona č. 352/2013 Z. z. sa dopĺňa takto:

V § 3 ods. 5 písm. a) a b) sa za slová „Kancelárie verejného ochrancu práv“ vkladá čiarka a slová „komisára pre deti, komisára pre osoby so zdravotným postihnutím“.

Čl. XIII

Zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení zákona č. 331/2011 Z. z., zákona č. 332/2011 Z. z., zákona           č. 384/2011 Z. z., zákona č. 546/2011 Z. z., zákona č. 69/2012 Z. z., zákona č. 91/2012 Z. z., zákona č. 235/2012 Z. z., zákona č. 246/2012 Z. z., zákona č. 440/2012 Z. z., zákona             č. 218/2013 Z. z., zákona č. 435/2013 Z. z., zákona č. 213/2014 Z. z., zákona č. 218/2014 Z. z., zákona č. 333/2014 Z. z. a zákona č. 361/2014 Z. z. sa mení a dopĺňa takto:

1.	V § 11 ods. 6 písm. ae) sa na konci dopĺňajú tieto slová: „komisárovi pre deti a komisárovi pre osoby so zdravotným postihnutím,“.

2.	V § 23 ods. 3 sa za slovo „práv“ vkladá čiarka a  slová „komisárovi pre deti a komisárovi pre osoby so zdravotným postihnutím“ a slovo „jeho“ sa nahrádza slovom „ich“.

Čl. XIV

Tento zákon nadobúda účinnosť 1. septembra 2015.